CELEX: 32020D1301
Language: fi
Date: 2020-09-17 00:00:00
Title: Komission päätös (EU) 2020/1301, annettu 17 päivänä syyskuuta 2020, Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteessä XIII olevan lisäyksen 1 muutosten hyväksymisestä Euroopan unionin puolesta

18.9.2020   
               
               
                  FI
               
               
                  Euroopan unionin virallinen lehti
               
               
                  L 304/6
               
            
         KOMISSION PÄÄTÖS (EU) 2020/1301,
         annettu 17 päivänä syyskuuta 2020,
         Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteessä XIII olevan lisäyksen 1 muutosten hyväksymisestä Euroopan unionin puolesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta 31 päivänä toukokuuta 2012 annetun neuvoston päätöksen 2012/735/EU (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Euroopan unionin ja sen jäsenvaltioiden sekä Kolumbian ja Perun välistä kauppasopimusta (2), jäljempänä ’sopimus’, on sovellettu väliaikaisesti Perun kanssa 1 päivästä maaliskuuta 2013 (3) ja Kolumbian kanssa 1 päivästä elokuuta 2013 (4). Ecuador liittyi sopimukseen liittymispöytäkirjalla (5), jota on sovellettu väliaikaisesti 1 päivästä tammikuuta 2017 (6).
                  
               
                     (2)
                  
                  
                     Sopimuksen 209 artiklassa määrätään mahdollisuudesta lisätä sopimuksen liitteen XIII lisäykseen 1 uusia maantieteellisiä merkintöjä sen jälkeen, kun vastaväitemenettely on saatettu päätökseen ja maantieteellisiä merkintöjä on tarkasteltu mainitun sopimuksen 208 artiklan mukaisesti.
                  
               
                     (3)
                  
                  
                     Kolumbia toimitti unionille pyynnön uusien maantieteellisten merkintöjen lisäämiseksi sopimuksen liitteen XIII lisäykseen 1. Unioni on saanut päätökseen vastaväitemenettelyn sekä Kolumbian esittämien kahden uuden maantieteellisen merkinnän tarkastelun.
                  
               
                     (4)
                  
                  
                     Sopimuksen 257 artiklan 2 kohdassa määrätään, että osapuolten mainitun sopimuksen 257 artiklan 1 kohdan mukaisesti perustama teollis- ja tekijänoikeuksien alakomitea vastaa sopimuksen 209 artiklassa tarkoitettujen tietojen arvioinnista ja sopimuksen liitteen XIII lisäykseen 1 tehtävän muutoksen ehdottamisesta osapuolten kyseisen sopimuksen 12 artiklan 1 kohdan mukaisesti perustamalle kauppakomitealle.
                  
               
                     (5)
                  
                  
                     Teollis- ja tekijänoikeuksien alakomitea arvioi 28 päivänä heinäkuuta 2020 Kolumbian esittämiä kahta uutta maantieteellistä merkintää koskevat tiedot ja ehdotti kauppakomitealle sopimuksen liitteen XIII lisäyksen 1 muuttamista vastaavasti.
                  
               
                     (6)
                  
                  
                     Sopimuksen 13 artiklan 1 kohdan d alakohdassa määrätään, että kauppakomitean tehtävänä on arvioida ja tehdä sopimuksessa esitetyn mukaisesti päätöksiä mistä tahansa asioista, jotka sopimuksen mukaisesti perustetut erityiselimet ovat antaneet sille käsiteltäväksi.
                  
               
                     (7)
                  
                  
                     Sopimuksen 14 artiklan 3 kohdan mukaan 12 artiklan 4 kohdassa tarkoitetuissa tapauksissa EU-osapuoli ja asianomainen Andien yhteisöön kuuluva allekirjoittajamaa tekevät kaikki päätökset, ja kyseiset päätökset ovat voimassa ainoastaan näiden osapuolien välillä edellyttäen, että tällaiset päätökset eivät vaikuta toisen Andien yhteisöön kuuluvan allekirjoittajamaan oikeuksiin ja velvollisuuksiin. Asiassa sovelletaan 12 artiklan 4 kohdan määräyksiä, koska asia liittyy yksinomaan EU-osapuolen ja Kolumbian kahdenvälisiin suhteisiin, ja siitä on keskusteltu teollis- ja tekijänoikeuksien alakomitean kahdenvälisessä kokouksessa.
                  
               
                     (8)
                  
                  
                     Sopimuksen liitteen XIII lisäystä 1 olisi sen vuoksi muutettava, ja muutokset olisi hyväksyttävä unionin puolesta,
                  
               ON PÄÄTTÄNYT SEURAAVAA:
         
            1 artikla
            Hyväksytään Euroopan unionin puolesta Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteen XIII lisäyksen 1 muutokset, sellaisina kuin ne esitetään kauppakomitean päätösluonnoksessa.
            Kauppakomitean päätösluonnos on tämän päätöksen liitteenä.
         
         
            2 artikla
            Unionin valtuuskunnan johtaja kauppakomiteassa valtuutetaan hyväksymään komitean antama päätös Euroopan unionin puolesta.
         
         
            3 artikla
            Tämä päätös julkaistaan Euroopan unionin virallisessa lehdessä.
            Kun kauppakomitean päätös on hyväksytty, se julkaistaan Euroopan unionin virallisessa lehdessä.
         
         
            Tehty Brysselissä 17 päivänä syyskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 354, 21.12.2012, s. 1.
         
            (2)  Euroopan unionin ja sen jäsenvaltioiden sekä Kolumbian ja Perun välinen kauppasopimus (EUVL L 354, 21.12.2012, s. 3).
         
            (3)  Ilmoitus Euroopan unionin ja sen jäsenvaltioiden sekä Kolumbian ja Perun välisen kauppasopimuksen väliaikaisesta soveltamisesta Euroopan unionin ja Perun välillä (EUVL L 56, 28.2.2013, s. 1).
         
            (4)  Ilmoitus Euroopan unionin ja sen jäsenvaltioiden sekä Kolumbian ja Perun välisen kauppasopimuksen väliaikaisesta soveltamisesta Euroopan unionin ja Kolumbian välillä (EUVL L 201, 26.7.2013, s. 7).
         
            (5)  Liittymispöytäkirja Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi (EUVL L 356, 24.12.2016, s. 3).
         
            (6)  Ilmoitus Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin kauppasopimukseen liittymisen huomioon ottamiseksi liitetyn liittymispöytäkirjan väliaikaisesta soveltamisesta Euroopan unionin ja Ecuadorin tasavallan välillä (EUVL L 358, 29.12.2016, s. 1).
      
      
         
            LIITE
            
               
                  KAUPPAKOMITEAN PÄÄTÖS N:o […]/2020,
                  annettu […] 2020,
                  Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteessä XIII olevan lisäyksen 1 muuttamisesta
                  KAUPPAKOMITEA, joka
                  ottaa huomioon Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen ja erityisesti sen 13 artiklan 1 kohdan d alakohdan,
                  sekä katsoo seuraavaa:
                  
                              (1)
                           
                           
                              Kolumbia toimitti 16 päivänä joulukuuta 2016 unionille pyynnön uusien maantieteellisten merkintöjen lisäämiseksi sopimuksen liitteen XIII lisäykseen 1 mainitun sopimuksen 209 artiklan mukaisesti. Unioni on saanut päätökseen vastaväitemenettelyn sekä Kolumbian esittämien kahden uuden maantieteellisen merkinnän tarkastelun.
                           
                        
                              (2)
                           
                           
                              Sopimuksen 257 artiklan 2 kohdan mukaisesti teollis- ja tekijänoikeuksien alakomitea arvioi 28 päivänä heinäkuuta 2020 pidetyssä EU-osapuolen ja Kolumbian välisessä kokouksessa Kolumbian kahta uutta maantieteellistä merkintää koskevat tiedot ja ehdotti kauppakomitealle sopimuksen liitteen XIII lisäyksen 1 muuttamista vastaavasti.
                           
                        
                              (3)
                           
                           
                              Sopimuksen liitteen XIII lisäys 1 olisi sen vuoksi muutettava.
                           
                        
                              (4)
                           
                           
                              Päätös sopimuksen liitteen XIII lisäyksen 1 muuttamisesta voidaan hyväksyä EU-osapuolen ja Kolumbian kesken pidettävässä kauppakomitean kokouksessa kauppasopimuksen 14 artiklan 3 kohdan nojalla, koska päätös liittyy yksinomaan kyseisten osapuolten kahdenvälisiin suhteisiin eikä vaikuta toisen Andien yhteisöön kuuluvan allekirjoittajamaan oikeuksiin ja velvollisuuksiin,
                           
                        ON PÄÄTTÄNYT SEURAAVAA:
                  
                     1 artikla
                     Lisätään tämän päätöksen liitteessä olevat maininnat sopimuksen liitteen XIII lisäyksessä 1 olevan a kohdan ”Maataloustuotteiden ja elintarvikkeiden, viinien, väkevien alkoholijuomien ja maustettujen viinien maantieteelliset merkinnät Kolumbian osalta” taulukkoon.
                  
                  
                     2 artikla
                     Tämän kahtena kappaleena laaditun päätöksen allekirjoittavat kauppakomitean edustajat, jotka on valtuutettu toimimaan osapuolten puolesta sopimuksen muuttamiseksi. Päätös tulee voimaan päivänä, jona jälkimmäinen allekirjoituksista tehdään.
                     Tämä päätös tulee voimaan päivänä, jona se hyväksytään.
                  
                  
                     Tehty
                     
                        Kauppakomitean puolesta
                     
                     
                        
                           EU:n valtuuskunnan johtaja
                        
                     
                     
                        
                           Kolumbian valtuuskunnan johtaja
                        
                     
                  
               
            
         
      
      
         
            LIITE
            
                        ARROZ DE LA MESETA DE IBAGUÉ
                     
                     
                        Riisi
                     
                  
                        CAFÉ DE SANTANDER
                     
                     
                        Kahvi